Diari Oficial de la Generalitat Valenciana


Sumari del DOGV 1387, del 24-09-1990 (1990/818776)

ORDRE de 7 de setembre de 1990, de la Conselleria d'Agricultura i Pesca, per la qual es regulen les ajudes al consum energètic dels pous a les zones afectades per les pluges del darrer trimestre de 1989 i el gener de 1990.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/07/(1)/dof/vci/html**

### Dades del document

Número de DOGV
:   1387

Data del DOGV
:   24-09-1990

Secció del DOGV
:   DISPOSICIONS GENERALS

Número del document
:   1990/818776


Data del document
:   07-09-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 7 de setembre de 1990, de la Conselleria d'Agricultura i Pesca, per la qual es regulen les ajudes al consum energètic dels pous de les zones afectades per les pluges del darrer trimestre de 1989 i el gener de 1990.  
La persistència de les pluges caigudes durant el darrer trimestre de 1989 i el gener de 1990 ha donat lloc, a diverses zones de la Comunitat Valenciana, a l'aparició de l'aiguamoll. Aquest fenomen, causat per l'elevació dels nivells freàtics i per la inexistència d'una xarxa de drenatge adient que permeta l'evacuació de l'aigua, provoca la inundació de les explotacions i els danys consegüents.  
L?extracció d'aigua dels pous pal·lia el problema, en disminuir el nivell dels aqüifers sobrecarregats, a costa d'abundants despeses en fluid elèctric i/o gas-oil, les quals no tindran altre remei que repercutir-les sobre les explotacions afectades. En conseqüència, sembla aconsellable concedir ajudes que minimitzen aquest cost fins que es trobe, per mitjà de reformes d'infrastructura agrària, la solució definitiva.  
La Llei 3/1990, de 22 de maig, de Crèdit Extraordinari, per atendre despeses derivades dels temporals, preveu en l'apartat 2).1 de l'annex, la quantitat de 550 milions de pessetes per a ajudes a explotacions agràries afectades per les pluges torrencials.  
Per tot açò i fent ús de les atribucions que tinc conferides,  
ORDENE:  
Article primer La Conselleria d?Agricultura i Pesca concedirà ajudes per atendre les despeses derivades del consum elèctric i/o gas-oil, als pous utilitzats per extraure aigua dels aqüifers que reguen les explotacions agràries ubicades als termes municipals que se citen en l'annex.  
Article segon  
Les ajudes seran concedides a càrrec dels crèdits prevists en l'apartat 2).I de l'annex de la Llei 3/1990, de 22 de maig, de Crèdit Extraordinari, per atendre les despeses derivades dels temporals.  
Article tercer  
Per poder accedir a les ajudes, caldrà que els peticionaris acrediten fefaentment la despesa realitzada, mitjançant la presentació dels rebuts del consum elèctric i/o les factures del gas-oil expedides per les estacions de servei, i que els pous siguen ubicats a les zones on ha aparegut l'aiguamoll.  
Article quart  
L?ajuda consistirà en una subvenció a fons perdut fins al seixanta per cent de les despeses realitzades, corresponents als mesos de febrer, març, abril i maig de 1990, amb un límit màxim de 300.000 pessetes per pou, per a les factures de gas-oil.  
Article cinqué  
Per raó de la dificultat i la complexitat administrativa que comportaria el pagament de l'ajuda a cadascuna de les explotacions afectades, les subvencions seran concedides a través de les Comunitats de Regants, els pous particulars i qualsevol altra entitat legalment establerta.  
Article sisè  
A l'efecte del càlcul de l'import de l?ajuda a concedir seran descomptades del total de les despeses realitzades les subvencions rebudes d'altres Administracions Públiques, sent aplicat a la quantitat resultant el percentatge establert en l'article quart.  
Article seté  
Les sol·licituds seran formalitzades en els impresos que proporcionarà la Conselleria d?Agricultura i Pesca als interessats. Ell impresos hauran de ser presentats als Serveis Territorials de la conselleria. El termini de presentació finalitzarà el 31 d?octubre de 1990.  
DISPOSICIONS FINALS  
Primera  
Delegar en els directors dels Serveis Territorials de Castelló i València de la Conselleria d?Agricultura i Pesca, la competència per atorgar les subvencions objecte d'aquesta ordre.  
Segona  
Facultar la Direcció General de Producció i Indústries Agràries per al desenvolupament d'aquesta ordre, la qual entrarà en vigor el mateix dia de la publicació al Diari Oficial de la Generalitat Valenciana.  
València, 7 de setembre de 1990.  
El Conseller d?Agricultura i Pesca,   
LLUIS FONT DE MORA I MONTESINOS  
ANNEX  
Termes municipals afectats  
Almenara, Burriana, Chilches, la Llosa, Moncófar, Nules, la Vall d'Uixó i Puçol.


Còpia Permalink ELI